ปรากฏการณ์ Leidenfrost effect จะช่วยชะลออัตราการถ่ายโอนความร้อนจากมือไปยังสารใด
อันตรายจากขนมควันทะลัก ตอนที่ 2 อันตรายจากขนมควันทะลัก ตอนที่ 2 ไนโตรเจนเหลวมีอุณหภูมิต่ำมากๆ อยู่ที่ -210 °C -346 °F หรือ 63 K และสามารถไหม้ได้ทันทีหากสัมผัสกับวัตถุที่ร้อนกว่า ซึ่งทำเกิดปรากฏการณ์ Leidenfrost effect Leidenfrost effect เป็นปรากฏการณ์เมื่อของเหลวสัมผัสกับของแข็งที่มีอุณหภูมิสูงกว่าจุดเดือดของของเหลวนั้นมากๆ จนระเหยกลายเป็นก๊าซในทันที ซึ่งก๊าซเหล่านี้จะไปผลักดันให้โมเลกุลของเหลวที่เหลือลอยอยู่เหนือผิวของแข็ง ทำให้ของเหลวไม่สัมผัสกับของแข็งโดยตรง ปรากฏการณ์ Leidenfrost effect จะช่วยชะลออัตราการถ่ายโอนความร้อนจากมือไปยังไนโตรเจนเหลว ทำให้เวลาที่เอามือจุ่มลงไปในไนโตรเจนเหลว จะรู้สึกเย็นแต่ไม่แข็งในทันที แต่หากยังคงแช่มือไว้ในนั้นต่อไป มือจะเย็นลงเรื่อยๆ จนความต่างของอุณหภูมิไม่มากพอที่จะทำให้เกิด Leidenfrost effect เมื่อนั้นไนโตรเจนเหลวจะสัมผัสกับมือโดยตรง และมือจะแข็งอย่างรวดเร็ว ทำให้เนื้อเยื่อที่สัมผัสได้รับความเสียหายจากการโดนกัด Frost bite ไนโตรเจนเหลวสามารถนำมาใช้ประโยชน์ได้ดังนี้ การบำบัดด้วยความเย็นจัด Cryotherapy เพื่อแยกผิวหนังส่วนที่อาจเป็นเนื้อร้าย Malignant เช่น หูด Warts และมะเร็งผิวหนังระยะเริ่มต้น Actinic keratosis เพื่อเก็บรักษาเซลล์สำหรับการทดสอบในห้องแล้ป การแช่แข็งอวัยวะ Cryogenics การแช่แข็งเพื่อรักษาสภาพของเลือด เซลล์หรือเนื้อเยื่อ เช่น ไข่ และ อสุจิ แช่แข็งและขนส่งผลิตภัณฑ์อาหาร ใช้ในกระบวนการจัดการกับศพที่เรียกว่า Promession โดยวิธีของกระบวนการของนี้คือ การนำร่างไปจุ่มในไนโตรเจนเหลวซึ่งทำให้ร่างกายเย็นจนแข็ง จากนั้นใช้คลื่นอัลตราซาวด์ทำให้ร่างกายกลายเป็นผุยผงภายในชั่วพริบตา โดยเถ้าที่เหลือจะถูกบรรจุไว้ในกล่องที่ทำจากแป้งข้าวโพด ย่อยสลายได้ง่าย แล้วนำไปฝังไว้ในหลุมตื้นๆ ด้วยวิธีนี้จะไม่เกิดมลพิษต่อสิ่งแวดล้อม ทั้งยังช่วยให้พื้นดินสมบูรณ์ขึ้นอีกด้วย เป็นตัวทำให้เย็น Coolant ใช้ในระบบป้องกันไฟไหม้ Hypoxic air fire prevention systems ใช้ในการเตรียมอาหาร เช่น ทำให้ไอศกรีมมีเนื้อนุ่มขึ้น ทำเครื่องหมายบนตัววัว Branding cattle ทำค็อกเทลมีควัน Liquid nitrogen cocktail ใช้ทำฝนเทียม เพราะไนโตรเจนเหลวจับความร้อนได้เร็วมากและกลายตัวเป็นก๊าซ จึงสามารถกัดกระเพาะได้ การกินไนโตรเจนเหลวจึงทำให้เกิดความเสียหายกับเนื้อเยื่อของคนที่กิน โดยในต่างประเทศมีกรณีที่รายงานว่า เด็กวัยรุ่นกินค็อกเทลที่ผสมไนโตรเจนเหลวลงไป ทำให้กระเพาะทะลุ ต้องทำการผ่าตัดฉุกเฉินเพื่อห้ามเลือดและเย็บกระเพาะ ดังนั้นทางที่ปลอดภัยในการกิน จึงต้องรอให้ควันจางก่อนค่อยลงมือกิน และเนื่องจากไนโตรเจนเหลว ไม่มีสี ไม่มีรส ไม่มีกลิ่น หากมีการสูดดมเข้าในร่างกาย อาจทำให้มีอาการหายใจไม่ออก Asphyxia โดยไม่มีสัญญาณเตือนแต่อย่างใด ส่วนวิธีที่ปลอดภัยในการใช้ไนโตรเจนเหลวทำอาหารก็คือ ระวังเรื่องการเก็บในภาชนะเฉพาะ การสวมแว่น การใส่ถุงมือหรือผ้ากันเปื้อนที่กันน้ำ Waterproof
ปรากฏการณ์ Leidenfrost effect จะช่วยชะลออัตราการถ่ายโอนความร้อนจากมือไปยังไนโตรเจนเหลว ทำให้เวลาที่เอามือจุ่มลงไปในไนโตรเจนเหลว จะรู้สึกเย็นแต่ไม่แข็งในทันที แต่หากยังคงแช่มือไว้ในนั้นต่อไป มือจะเย็นลงเรื่อยๆ จนความต่างของอุณหภูมิไม่มากพอที่จะทำให้เกิด Leidenfrost effect เมื่อนั้นไนโตรเจนเหลวจะสัมผัสกับมือโดยตรง และมือจะแข็งอย่างรวดเร็ว ทำให้เนื้อเยื่อที่สัมผัสได้รับความเสียหายจากการโดนกัด
เวชศาสตร์ฉุกเฉิน (emergency)